經數: 一八五四

經名: 二諦義卷下

頁數: 一一一

上	欄

故云一切世諦. 若於如來是第一義諦. 此是

能化於. 今隨此於而說. 亦是能化. 此卽能化.

隨所化有而說有. 能化隨能化所悟空而說

空. 故此二於諦. 是得失迷悟也. 問用此語何

爲. 解云. 欲判凡聖得失迷悟. 何者. 衆生迷故

見有. 聖人悟故不見有. 若爾同夢虎空華義.

迷故見有. 悟故不見有也. 又今悟不見衆生.

則唯眞無俗. 感應不交. 凡聖兩隔. 斯卽孤眞

獨存. □聖單立也. 解云. 聖人知於聖空. 知於

凡有. 以知於凡有故得化也. 難. 今不問汝知.

但問汝爲見爲不見耶. 若不見化道卽隔. 若

見卽還是迷. 汝親判迷故見有悟不見有. 今

卽見有. 卽還是迷也. 何者. 中論偈云. 若謂以

現見而有生滅者. 是則爲癡妄而見有生滅.

長行釋云. 從顚倒無明故有眼. 眼故見. 今若

見還是癡妄也. 次解云. 迷故見有故有. 見柱

故柱. 今悟則知有是不有有. 柱是不柱柱. 然

此雖能解. 而大有失. 一者同成論. 二同地論.

三復著難. 言同成論者. 成論明有假實兩惑

有假實二境. 迷假實境故. 名假實二惑. 如柱

是假. 四微是實. 迷卽見有故有柱故柱. 悟假

實二境卽知是假柱. 不柱柱不有有. 他亦明.

迷見有悟知不有有. 今亦爾. 則與他無異也.

同地論者. 彼云. 只一樹. 若作相心取. 1則有

漏樹. 若作無相心取. 則無漏法林樹. 是還是

迷悟. 迷故有相. 悟故無相. 迷故樹故樹. 悟

*則不樹樹也. 若悟時見不有有. 則同成論及

地論. 若悟不見者. 同夢虎空華義. 夢故有虎

覺則不見有虎. 諸法亦爾. 迷故見有. 悟故不

中	欄

見也. 梁武何故作夢虎空華義. 爲此故作此

義. 若悟猶見猶迷. 迷故見悟故不見也. 又同

大頓悟義. 此是竺道生所辯. 彼云. 果報是變

謝之場. 生死是大夢之境. 從生死至至金剛

心. 皆是夢. 金剛後心豁然大悟. 無復所見也.

又有小頓悟義. 明七地悟生死無所有. 此出

大論. 大論云. 譬如人夢中度河. 作諸Ｃ筏. 運

手動足. 而去此覺都無所有. 七地菩薩亦爾.

生死已來. 至六地已還. 如夢所見. 七地菩薩.

豁然而悟也. 師爲此義故. 云迷故有悟*則

不有有. 作此語. 正爲對夢虎空華義. 彼悟時

都無所見. 今對彼故. 云見不有有也. 第三難

且□. 汝前云迷故有悟故空. 則迷故見. 悟故

不見. 今遂不有有. 則不見見. 不迷迷也. 然見

有不見有. 此未悟耳. 且問. 那得此有. 只甁柱

三界果報. 那得此果耶. 爲倒業所起. 不倒業

所起耶. 倒業起. 唯迷見悟不見. 若言不倒業

起則不然. 諸佛菩薩. 三界之業已盡. 豈更得

三界之果. 故不可也. 若言三界衆生倒業所

起. 諸佛菩薩入三界化衆生者. 是亦不然. 諸

佛入三界化衆生. 爲見三界故化. 爲不見故

化耶. 見則同迷. 不見何所化. 此義進退不可

云云. 難今家如此. 亦得難他人. 汝言三界. 何

業所起. 十二因緣. 過去無明與行. 感得五果.

無明卽煩惱. 行卽業. 業煩惱所感. 諸佛斷五

住惑盡. 無復煩惱業. 則不應見三界. 見則同

迷. 不迷則不見. 彼云. 諸佛斷假實上惑. 不無

假實二境. 故雖無煩惱故見也. 責只問. 所見

境何業所起. 悟業起迷業起. 若迷業起者. 悟

下	欄

則不見. 悟業起則無此理也. 次難. 地論相心

見樹有漏. 無相心取則無漏法林樹. 只問. 此

樹何業所起. 爲妄業起爲眞業起. 若妄業起

者. 悟眞則不見. 若眞業起者. 何有眞業起於

妄樹耶. 故此義難解也次明二諦絶名第

五. 然此義三大法師無別釋. □云. 世諦有名

眞諦絶名. 世諦有名者. 世諦諸法. 有名有物

名. 有召物之功. 物有應名之實. 如喚火名. 卽

得火來. 不得水來. 故名召得物. 物應名也. 眞

諦絶名者. 眞諦無名. 眞諦四忘之絶. 絶名故

彼云. 以名□眞. 去眞逾遠. 所以眞諦絶名也.

問若眞諦絶名者. 經中何故說有二諦耶. 彼

解云. 經中說有二諦名者. 借世諦名□眞. 故

有二諦也. 次難彼義. 汝眞諦無名. 借世諦名

□眞諦者. 世諦中何處有此名. 眞只是眞如

法性. 世諦中何處有此名耶. 世諦中若有眞

如法性之名. 2則可借此名來□眞諦. 如□

苟爲鳥龍白虎. 世諦中有鳥龍白虎. 可借此

名□苟爲鳥龍白虎. 世諦中何處有眞如法

性名. 而云借此名□眞諦耶. 此難意. 出大論

第一卷. 人等世界故有. 第一義則無. 如法性

第一義故有. 世界故則無. 世界旣無. 何所借

耶. 而彼通云. 聖人爲作眞諦名故名眞諦. 脫

爾者. 借名義壞. 聖人爲作眞諦名. 則非借世

諦名□眞諦也. 又難云. 眞諦無名. 借世諦名

□眞. 此名爲得眞爲不得眞名. 若得眞則眞

有名. 若名不得眞借名何益. 然此難可通. 何

者. 彼云. 眞諦無名. 爲人不知眞無名. 借名□

眞. 令人知眞諦無名. 故借名□眞也. 此難他

經數: 一八五四

經名: 二諦義卷下

頁數: 一一二

上	欄

不著. 今更難之. 汝云俗諦有名眞諦無名. 名

無名待. 不若名待無名. 則名無名待. 若名無

名待. 則眞俗待. 那得從來云三假是世諦. 故

不可也. 若名不待無名. 名則無所因. 名無所

因. 自然名也. 彼云. 名體待. 何意無因耶. 難.

汝世諦名體待. 世諦待何物. 此已如前難云

云. 更難云. 三有爲三無爲待下. 開善云. 三有

爲三無爲. 皆世諦故. 有爲無爲相待也. 問有

爲待無爲. 無爲有體. 無爲有名. 無爲之名. 爲

是有爲爲是無爲耶. 解云. 無爲之名. 是無常

是有爲. 無爲常法無名也. 1難. 無爲之名. 是

無常是有爲. 無爲常法無名也. 難. 無爲無名.

無爲旣待. 眞諦無名. 眞諦亦待. 眞諦無名. 眞

諦不待. 無爲無名. 無爲不待. 此正就俱無名

爲難也. 次明今釋二諦絶名. 師從來有四句.

俱絶俱不絶. 眞絶世不絶. 世絶眞不絶. 絶不

絶旣有四句. 說不說亦有四句. 世諦不絶眞

諦絶. 此義可知. 言二諦俱絶者. 眞諦絶四

句. 離百非. 世諦亦絶四句離百非. 然此義從

來所無. 唯今家有也. 言二諦皆絶四句離百

非者. 俗不定俗. 俗名眞俗. 眞不定眞. 眞名

俗眞. 眞俗假俗. 俗眞假眞. 假俗則百是不能

是. 百非不能非. 假眞亦爾. 何者. 假俗*則是

是不能是. 百是亦不是. 非非不能非. 百非亦

不非. 假眞卽非是不能是. 百是亦不是. 是非

不能非. 百非亦不非. 是故皆離四句. 絶百

非也. 雖二諦皆離四句絶百非. 然二諦俱絶

而大異. 何者. 俗諦絶則絶實. 眞諦絶則絶

假. 俗諦絶實者. 是是*則是實是. 非非*則是

中	欄

性非. 以俗諦絶實故. 是是不能是. 百是所不

是. 非非不能非. 百非所不非也. 眞諦絶假者.

非是是假是. 是. 非是假非. 眞諦絶假故. 非

但是是不能是. 非是亦不是. 非但非非不能

非. 是非亦不非. 是是與非是. 一切不能是. 非

非與是非. 一切不能非. 眞諦雙絶世諦假實.

此卽漸捨. 明二諦皆絶義. 俗諦絶實. 眞諦絶

假實. 此開八不義. 至八不中. 當廣解釋也. 第

二次就平道明二諦俱絶義. 俗不定俗. 由眞

故俗. 眞不定眞. 由俗故眞. 由眞故俗. 俗是

假俗. 由俗故眞. 眞是假眞. 旣云假俗. 卽四

句皆絶. 假俗非俗. 假俗非不俗. 假俗非亦俗

亦不俗. 假俗非非俗非不俗. 假眞亦爾. 興皇

長干. 皆歎此語. 直唱假俗. 則四迪. 假俗那是

俗. 若是俗則非假俗. 旣云假俗. 故非俗也.

假俗旣非俗. 可是非俗不. 親言假俗. 那是非

俗. 若Ｃ假非俗. 可是非俗. 旣云假俗. 那是非

俗耶. 問若爾應是亦俗亦非俗. 旣云假俗. 那

是亦俗亦非俗. 旣非亦俗亦非俗. 應是非俗

非非俗. 旣云假俗. 那是非俗非非俗. 假俗旣

然. 假眞亦爾. 故二諦皆離四句. 旣□離四句.

則橫絶百非也. 此則平道用. 二諦無異. 俗諦

絶俗諦四句. 眞諦絶眞諦四句. 俗諦絶俗. 諦

性實四句. 眞諦絶眞諦性實四句故. 二諦是

齊. 平道用也. 第三明二諦絶者. 二諦絶卽絶

二諦. 明二諦是敎門. 爲表不二之道. 諸法非

是有非是無. 非是有爲衆生故强說有. 爲表

不有. 非是無爲衆生故强說無. 爲表不無. 此

卽有無表不有不無. 故有無絶也. 正意者不

下	欄

絶爲表絶故. 不絶卽絶也. 第四明二諦絶者.

只二諦卽絶與前異. 前二諦望表道故二諦

絶. 今明. 只二諦卽絶. 只言說卽絶. . 如淨名經

天女與身子論解脫相. 關中云. 身子雖知解

脫無言. 不知言卽解脫. 只言說文字卽解脫.

解脫不內不外不兩中間. 文字亦爾. 不內不

外不兩中間. 故文字卽解脫. 只文字卽絶. 略

明四種絶義如此. 此四種絶. 攝一切絶也. 涅

槃經明絶待樂. 對苦明樂. 非是好樂. 無苦無

樂. 乃是大樂. 大亦有二種. 相待大絶待大. 此

是何物絶耶. 解云. 此是漸捨絶. 前明. 相待

樂非好樂. 非苦非樂樂. 乃是好樂. 故是漸捨

絶也. 二諦俱不絶者. 然絶有此四種. 不絶亦

有四種. □此四種. 卽是四不絶. 第一不絶者.

俗諦絶實是非. 不絶俗諦. 眞諦絶假不絶眞

諦. 眞諦絶假生滅. 不絶眞不生滅. 故二諦皆

不絶也. 第二不絶者. 旣云假俗. 何時絶俗假

眞. 何時絶眞. 假俗名眞俗. 假眞名俗眞. 眞俗

俗眞. 故二諦不絶也. 第三不絶. 二諦爲表絶.

何時絶二諦. 二諦有二義. 爲表絶故言絶. 而

有二諦故不絶也. 第四不絶. 二諦言說卽絶.

只絶卽不絶. 師從來擧. 佛影譬. 遙望相好宛

然. 至邊都無所有. 二諦亦爾. 言說宛然而絶.

絶而言說宛然. 此亦是世諦絶. 世諦不絶. 從

來所無. 從來云. 絶卽眞諦. 不絶卽世諦. 難.

若爾遙望. 佛相好是世諦. 近之無相好. 應是

眞諦. 今明. 只相好宛然. 而無所有. 無所有而

相好宛然. 諸法亦爾. 只不絶而絶. 絶而不絶

也  次明二諦攝法義第六. 然此義. 開善莊

經數: 一八五四

經名: 二諦義卷下

頁數: 一一三

上	欄

嚴兩家釋不同. 開善云. 二諦攝法盡. 下至

生死上極涅槃. 預名相所及者. 故皆世諦. 只

此名相卽體不可得爲眞諦. 爲是義故. 二諦

攝法盡也. 又彼明. 生死涅槃. 皆是虛假故是

世諦. 旣是虛假故. 可卽空爲眞諦. 所以一切

法無出二諦也. 彼引大品云. 佛與弟子. 知法

性外無更有法. 法性還是眞諦. 法性旣攝法

盡故. 眞諦攝法盡也. 又引大品幻聽品. 須菩

提問. 生死如幻如夢. 涅槃亦如幻如夢耶. 佛

答云. 生死如幻如夢. 涅槃亦如幻如夢. 設有

一法出涅槃者. 亦說如幻如夢. 涅槃旣是幻

夢. 故涅槃虛假. 以虛假故. 是世諦. 虛假卽空

故爲眞諦也. 問彼何故明涅槃是世諦耶. 解

云. 彼明. 涅槃三假中. 是相待相續二假所攝.

若是生死則具三假. 何者. 爲異具所成故. 是

因成假. 異具所成者. 四微成柱. 五陰成人也.

前念滅後念續前念. 名相續假. 長短方圓. 名

相待假. 具三假故爲世諦. 三假擧體不可得

爲眞諦. 生死爲二諦攝也. 涅槃爲續待二假

攝者. 佛果續金剛心. 金剛心滅佛果起. 續故

是相續假. 涅槃復待生死. 故涅槃是相待假.

佛果不爲異具所成故. 非因成假也. 問萬德

成涅槃. 何故非因成假耶. 解云. 萬德無別體.

非別法成此人. 人卽是法. 但義論人法. 可軌

義爲法. 統御義爲人. 無別異法成人故. 云佛

果不爲異具所成非因成假也. 以涅槃具二

假故是世諦. 卽以此二假空爲眞諦. 故涅槃

具二諦攝. 彼云. 大品權敎. 雙林實說. 二諦

往收1悉無不盡. 故明二諦攝法盡也. 莊嚴明

中	欄

二諦攝法不盡. 二諦故自不攝涅槃. 攝生死

中法. 亦復不盡. 何者. 生死中有有法有空

法. 虛空不爲二諦所攝. 虛空不爲異具所成

故. 非因成假. 無前滅後生. 非相續假. 亦非相

待假. 開善明虛空非因成假非相續假是相

待假. 何者. 虛空有名相故. 是相待假. 莊嚴

明. 虛空故非因成相續. 亦非相待假. 何者. 虛

空是常. 無有名相. 名相是無常. 以虛空常故

無名相. 無名相故非相待假. 故虛空非三假.

非三假非世諦. 非三假故不可卽空. 故非眞

諦. 問虛空卽然. 數滅非數滅云何. 解云. 小

乘數滅非數滅. 還是無常. 還是世諦. 但昔方

便說爲常. 望今大涅槃. 皆無常也. 若今日數

滅. 還是大涅槃. 復不得爲二諦攝. 非數滅

同虛空. 然三無爲法. 虛空無爲常通今昔. 餘

二無爲. 昔無常今常. 以今常故. 皆不爲二諦

攝. 成論明三無爲一體. 開善莊嚴. 皆明三

無爲一體. 此則開善. 明三無爲皆爲二諦攝.

莊嚴明三無爲不爲二諦攝也. 然彼明涅槃

非續待二假. 難解. 佛果續金剛心. 何故非

相續假. 涅槃待生死. 何故非相待假耶. 彼解

云. 涅槃是續而非假. 涅槃是待而非假. 三假

中因成假. 涅槃非因成亦非假. 若是相續. 則

是續非假. 若是相待. 是待非假. 假是虛妄

涅槃是實. 故涅槃非假. 而有相待. 虛實待假

非假待. 佛果實續金剛心. 佛果是實. 故續

而非假. 非假故非世諦. 旣非假不可卽空. 故

非眞諦. 引涅槃經云. 若言解脫譬如幻化. 凡

夫禍得解脫者卽是磨滅. 有智之人. 應當分

下	欄

別. 人中師子. 雖有去來. 常住無變. 故知. 涅

槃非虛假也. 開善將前文難. 大品云. 涅槃如

幻如夢. 設有一法出涅槃者. 亦如幻夢. 云何

言非假耶. 莊嚴解此懸去. 彼云. 大品明空蕩

相. 第二時敎. 猶帶昔敎意故. 云如幻化. 涅

槃極說. 明涅槃是妙有. 亦名善有. 不可空

故. 經云. 空者二十五有. 不空者大般涅槃.

若爾. 莊嚴涅槃亦爲二諦攝. 亦不爲二諦攝.

大品至法華. 明涅槃爲二諦攝. 常住敎. 明

涅槃不爲二諦攝也. 開善更將一經文難懸

屈. 經云迦毘羅城空大涅槃空. 旣云大涅槃

空. 云何非二諦攝耶. 彼卽曲解言. 涅槃空者.

涅槃空無諸相故. 云涅槃空. 難役置不令得

去. 經親云大涅槃空. 何時Ｃ. 空無諸相. 空

無諸相. 別復是一種語. 涅槃空無十相. 十相

者. 三界男女相及五塵相. 涅槃無此十相故.

云涅槃空無2諸相. 何時明涅槃空耶. 莊嚴

終明涅槃不可空. 明涅槃非磨滅法常住妙

有故非假也. 然仁王經. 的有此. 文. 仁王云.

常住薩云若覺. 超出世諦第一義諦外. 此的

是一文. 而諸法師. 不引爲證. 不引亦有3意.

言此經預疑故. 不足爲證也. 兩家互相破如

此. 今時若爲耶. 解云. 此兩家明涅槃未足. 今

更將大論及中論足之. 中論偈云. 一切實非

實. 亦實亦非實非實非非實. 是名諸佛法. 是

四句束爲三句. 一切實非實爲第一句. 亦實

亦非實爲第二句. 非實非非實爲第三句. 一

切者. 卽是有爲無爲生死涅槃. 故云一切. 非

實者. 明有爲無爲生死涅槃皆是虛假. 故云

經數: 一八五四

經名: 二諦義卷下

頁數: 一一四

上	欄

不實. 一切實者. 亦爲無爲一切法. 皆入眞如

法性故. 云一切實. 如衆川入於大海同一□

味. 此卽開善義也. 亦實亦非實者. 卽是莊嚴

義. 莊嚴明生死非實涅槃是實. 故云亦實亦

非實也. 非實非非實者. 非一切實. 非一切

不實. 雙迪兩家故. 明非實非非實也. 是名諸

佛法者. 論釋云. 若於此三種. □皆得悟. 則

名佛法. 若於此三種各執. 則成戱論. 不名

佛法也. 所以明此三種者. 欲迪從來定執. 論

明此三種皆是如來方便. 爲衆生作如此說.

若是實相非三非不三. 此三句□是方便. 開

善莊嚴. 不知是方便. 於方便中復不盡. 何

者. 兩家所計. 方便中一枝義耳. 得方便一

枝亦好. 而復於一枝中各相破射. 各執是非.

謂是道理實說. 開善云二諦道理攝法盡. 莊

嚴云道理不盡. 爲是義所以成失也. 問今時

所明二諦. 攝法盡不盡耶. 解云. 大乘經具

有二文. 此□是如來方便爲緣之說. 有時爲

緣說二諦攝法盡. 有時爲緣說攝法不盡. 具

有盡不盡二種法門也. 又欲令攝盡則盡. 欲

令攝不盡則不盡. 無所妨□. 何者. 一家有

單遍六種二諦. 前後明三種二諦. 有時開則

有三諦. 有諦無諦非有非無中道第一義諦.

有時攝三諦爲二諦. 有無□世諦. 非有非無

爲第一義諦. 乃至二不二爲世諦. 非二非不

二爲第一義諦. 就此而論. 則無出二諦. 就

前節復出義. 有如此經文. 則作前釋. 有如

此經文. 則作後釋. 無相違也次明二諦同

異義第七. 然此義. 前諸章中已明. 今更略

中	欄

辨. 何者. 第一約涅槃大品二經. 明二諦同

異. 第二明衆家釋二諦同異. 言二經明二諦

同異者. 大師舊云. 大品以空有爲世諦. 有空

爲眞諦. 涅槃明有空爲世諦. 空有爲眞諦. 何

故爾. 大品是摩訶衍之初. 涅槃是摩訶衍之

後. 說此二經. 各治病不同. 大品摩訶衍之

初. 正對三藏. 明諸法是有. 多明有所得義故.

經云有所得者. 聲聞緣覺. 以小乘是有所得

故. 欲淨此有病. 明說諸法有者. 乃是世諦.

諸法畢竟空. 爲第一義諦. 所以爾者. 叡師大

論序云. 見邪思之自起故. 阿含爲之作. 知

滯有之爲惑故. 般若爲之照. 若涅槃空爲世

諦有爲眞諦者. 正對破三修斷無涅槃. 小乘

明陸身滅智得無餘涅槃. 以爲妙極. 故肇師

云. 智爲雜毒. 形爲桎梏. 智以形1□. 形以智

勞. 故2滅身以歸無. 絶智以淪虛. 涅槃對此

斷無之病. 故明斷無乃是世諦耳. 若常住涅

槃三點具足. 四德圓滿妙有涅槃. 是爲第一

義諦. 師云. 若約此義而論. 得作斯判. 若約

餘義. 則不得也. 此是二諦一枝之別義耳.

今次通明之. 大品涅槃一切摩訶衍經. 皆以

空有爲世諦. 有空爲第一義諦. 此義大品.

故自有文. 涅槃亦有此釋. 故涅槃答文殊問

中. 開十種二諦. 皆以有爲世諦. 空爲第一義

諦. 又經論中. □明諸佛常依二諦說法. 明

所依二諦有爲世諦. 空爲第一義諦. 今依大

品. 有爲世諦. 空爲第一義諦. 涅槃反此者.

唯大品依二諦. 涅槃應不依二諦. 旣云諸佛

常依二諦說法. 豈釋迦一佛說兩經. 便爾相

下	欄

背耶. 以此而椎故. 知有爲世諦. 空爲第一

義諦. 此義則通也. 又大品云. 諸法如幻如

化. 涅槃如幻如化. 涅槃經亦如此. 故文云

迦毘羅城空大般涅槃亦空. 是故空有二諦.

通二經也. 又大論明四悉壇通十二部經八

3萬法藏. 四悉壇中. 前三是有. 後一是無.

故四悉壇卽是二諦. 四悉壇旣通. 二諦卽通

也. 又二諦空有二境. 生權實二智. 照有是權

智照空是實智. 然從來人空有二智. 是般若

二智. 動靜二智. 是維摩二智. 今明不爾. 空

有權實二智. 十方三世諸佛法身父母. 故維

摩云. 智度菩薩母. 方便以爲父. 一切衆導

師. 無不由是生. 旣是一切導師. 皆由二智而

生. 豈止在大品. 而不通涅槃耶. 以二智通故.

二諦亦通也. 又大論云. 若如法觀佛般若及

涅槃. 是三無異相也. 又動靜二智. 亦不的

在維摩第三時敎. 何者. 內靜照爲實. 外變

動爲權. 此則自行爲實. 化他爲權. 始自發

心終於窮覺. 皆有此之二智. 豈止局在維摩

耶. 爲是義故. 空有二諦. 通一切經. 空有二

諦旣然. 三節二諦亦爾. 又約叡師喩疑論意

釋之. 何故大品明空. 涅槃辨有. 彼云. 大品

爲除虛妄. 涅槃爲顯妙有故也. 然此兩語相

成. 要除虛妄妙有得顯. 亦妙有得顯虛妄卽

除. 雖復兩經相成. 要前洗於虛妄. 妙有方顯

也. 然此卽是. 今家涅槃有所無無所有義. 洗

妄卽涅槃有所無義. 顯有卽是涅槃無所有

義. 故經云. 空者二十五有. 不空者大般涅槃

也. 一往如此. 再往皆無. 故經云. 智者見空

經數: 一八五四

經名: 二諦義卷下

頁數: 一一五

上	欄

及與不空. 智者旣了生死空不空. 卽知涅槃

有不有. 斯則顯諸法非空非有非生死非涅

槃也. 此卽有三節義. 如前可知. 次明二諦

同異者. 古來有鼠婁栗二諦案○二諦. 婁

栗二諦. 卽空性不空. 假假爲世諦. 性空爲眞

諦也. 案○二諦. 假爲世諦. 假體卽空爲眞

諦. 廣如常解云云. 次周□明三宗二諦. 三

宗者. 一不空假. 二空假. 三假空. 野城寺光

1大法師. 用假空義. 開善亦用. 用中最不得

意者. 如醜人學西施嚬轉益醜拙. 彼知美

嚬. 不知嚬之所以美. 開善用三宗不得意. 猶

是學嚬之類也. 然三宗義. 不空假還是鼠婁

栗. 空假是案○. 今家所辨初節二諦. 是假空

義. 假故空. 雖空而假宛然空故假. 雖假而

空宛然. 空有無□. 略明二諦義竟. 有常別

當廣述云云

二諦義下卷

此   頁   完

經數: 一八五五

經名: 三論遊意義

頁數: 一一六

上	欄

1三論遊意義

碩法師撰

略2有開四重(一明經論遊意二明四論. 大歸三明中觀宗者四明無方問難也)

第一明經論遊意者. 略明三種. 一者明人論

菩薩不同. 二明諸經論不同. 三者所化緣利

鈍不同也. 此卽是佛菩薩因緣. 經論因緣.

能所因緣也. 人卽是釋迦作佛行化. 若是龍

樹卽是菩薩行化. 有佛應有菩薩. 有菩薩應

有佛. 所次非菩薩. 行化有佛卽不菩薩. 佛

行化故. 二智方便益物. 以菩薩行化故. 二慧

被緣. 二智益物. 故所說名之爲經. 以二慧被

緣故. 所說被緣爲論. 所說被緣爲論. 卽是

破邪顯正也. 所說名之爲經故. 卽是二諦敎

門. 以二諦敎門. 正是被緣故也. 所被之緣. 便

稟二諦敎. 以敎破緣故敎是緣敎. 稟於敎故

緣是敎緣. 敎是緣敎故. 敎稱於緣. 緣是敎緣

故. 緣稱於敎. 敎稱於緣故名爲應感. 緣稱

於敎故名爲感應也. 感應故說空有二諦. 次

應感故悟空有二不二. 如是作益當時開悟

一道所作已故. 方便涅槃是名菩薩佛方便

也. 次有菩薩佛方便者. 明諸佛去世必有菩

薩興者. 聖由日月爲成就四生. 是故在雖隱

必有月興也. 故諸佛去世便有菩薩. 所以遠

法師云. 白日雖沒寢光. 猶何係之朗月. 所

以有龍樹興也. 但末世鈍根. 聞有作有解故.

有住於有. 不識有非有. 聞無作無解故. 無住

中	欄

於無. 不識無非無. 旣住有住無. 3不不識有

非有無非無. 亦不識有無非非有非非無. 是

故旣告不二. 亦失於二. 旣失理故失於敎. 如

是二不二皆失. 故理敎皆失. 但成斷常虛4忘

故. 序云. 上聖爲之流滯大士所以栖惶. 是龍

樹出世. 破衆生斷常諸見故. 明不斷不常卽

是中實. 旣識於中. 方了諸佛假名因緣空有

二諦也. 此之假名二諦. 卽是不生不滅乃至

無來無去也. 是故假名二諦卽是八不. 所

以瓔珞經云. 二諦者. 不生不滅乃至無來無

去也. 今龍樹. 爲破斷常迷錯申空有二諦. 還

使衆生識於空有二諦卽是悟不二. 如是作

益當時同表一道. 菩薩出世大意爲如此也.

問云. 何是經通經別論通論別. 答如來始自

鹿苑終訖雙林. 說雖有十二部經八萬5八千

法藏. 推其大歸. 皆爲息衆生虛妄顚倒開一

道耳. 是衆經通也

所言經別者. 如來謂大小二種根緣故. 開生

滅無生滅二種方便觀也. 若是大小之緣. 說

無生滅生滅方便. 若大小之緣. 開生滅無生

滅方便. 此是經別意也. 次言論通別者. 佛滅

度後. 傳持法藏有二十三人. □爲破於邪見

迷開申正敎也. 破邪迷卽是符揚弱喪也. 開

申正敎卽是報佛恩故也. 衆論雖多同爲此

意. 是論通也. 所言論別者. 佛旣有生滅無

生滅二方便. 末代之緣薄福鈍根. 稟此二敎

□皆失旨也. 聞生滅卽住. 不知此生滅是無

生滅生滅故. 雖生滅卽是無生滅也. 聞無生

滅卽住無生滅. 不知無生滅是生滅無生滅

下	欄

故. 雖無生滅卽是生滅也. 是以馬鳴龍樹卽

是四依大人. 破此二緣故申佛無生滅敎. 卽

是無生滅論. 申佛生滅論方便故名生滅. 此

是論別意也. 今且置生滅之經及生滅論. 正

明無生滅經. 以對無生滅論也. 無生滅經雖

復無窮. 略明般若涅槃始終二敎. 明三種義

者. 一者明二因二果. 二者明一因一果. 三者

明非因非果. 所言二因二果者. 大品所明. 般

若爲因. 薩婆若爲果. 涅槃云. 佛性爲因. 涅槃

爲果. 此卽二因二果義也. 然般若之因. 猶是

佛性之因故. 雖二因終是一因. 薩婆若果. 猶

是涅槃果故. 雖二果終是一果. 此是一因一

果義也. 而由因故果. 果是因果. 所因非果. 由

果故因. 因是果因. 所以非因. 是故非因非果.

施名正法. 在經爲正法. 在論爲中實. 中實所

發名之爲觀. 觀之所宜名之爲論也. 然正由

於緣緣旣非緣正生非正. 所以非緣亦復非

正. 旣非正卽非觀非中則不經不論非佛非

菩薩. 泯然無際其道乃平故. 開之彌6論法

界. 之則一豪無從也

第二重明四論大歸. 就中凡有二7意. 明四論

意同. 二明四論意異也. 第一明四論意同者.

略有二種同. 一者人同二者法同也. 人同者.

馬鳴龍樹提婆天親. 雖復人世有殊. 同是四

依菩薩出世行化. 是故涅槃云. 四人出世. 能

多利益. 爲世四依. 當知如佛也. 雖同是依. 而

傳持法藏始末爲論有二十三人也. 始自摩

訶迦葉終訖仰子比丘也. 問馬鳴付屬何人

乃至提婆付屬何人. 答馬鳴去世付屬比羅

經數: 一八五五

經名: 三論遊意義

頁數: 一一七

上	欄

比丘. 比羅比丘去世付屬龍樹. 龍樹去世付

屬提婆. 提婆去世付屬羅什. 如是相承乃至

付屬師子比丘也. 問法勝呵梨乃至○延達

摩付屬何人. 答此□是諸論議師異部相承.

非傳法藏. 皆爲馬鳴龍樹之所破也. 次言法

同者. 略明四種. 一明四論雖復名部不同. 同

是摩訶衍論. 無依無得爲聖大宗. 二者四論

是佛滅後. 爲正敎○遲迷錯失道故. 此四論

同爲破迷. 同申佛大敎也. 三者明龍樹提婆.

雖是師弟子有殊. 同稟如來二諦敎發生二

智故. 慈風外扇著此共論也. 四者龍樹提婆

四依之人. 同是佛性河中作此行化. 了悟諸

法不生不滅乃至無來無去故. 能申佛敎也.

若法勝呵梨. 旣成斷常生滅. 卽屬生死十二

緣河也. 今之四論. 申明八不破於斷常. 卽是

欲使佛性水生緣河竭義. 是故四依出世作

此四論. 大意同也

次明四論雖同而異者. 先就三論對釋論明

異. 次明就三論自明異義也. 對三論明釋論

異者. 若是三論名別通論. 若是釋論名通別

論也. 三論名別通論者. 三論通申佛一切敎.

通破一切迷錯. 所以中論十二門論. 破內人

一切迷. 申佛一切敎. 百論破外人迷. 亦申

佛一切敎故. 論二十七品橫□破一切法. 始

破因緣終破邪見. 二十七條生死涅槃凡聖

釋惑無不洗破也. □破者. 從因緣訖邪見五

句皆除故. 有二破無二破. 1有乃至非有非無

非非有非非無皆悉破也. 衆病旣息. 佛大小

假名方便二敎自然得開. 是故別通論也. 若

中	欄

是釋論意. 乃通申衆敎. 通破衆迷. 而文的釋

般若一部. 故是通別論. 就釋論中開有四句.

一者破而不收. 二收而不破. 三者亦收亦破.

四非收非破也. 破而不收者. 如迦○延子及

諸論義師. 自恃聰明作佛法. 謂非但不謂非

但不謂大乘中意. 亦失三藏之旨. 是故論主

意但破不收也. 收而不破者. 則是佛假名方

便大小敎門故. 但收取而不破之. 三亦收亦

破者. 爲緣迷佛大小敎. 今但破迷以所秤破

收取佛敎. 所以名收. 四非收非破者. 明諸法

本性淸淨故. 實無所破亦無收也. 若是三論.

但破衆迷而收取佛敎故. 異大論也. 問三論

曲破不收. 釋論亦收亦破. 豈非取捨之2必.

答三論雖破實無所破. 釋論雖收而無所收

也

次就三論自明異者. 略開十條. 一3者三論立

名有理敎不同. 二明三論有諦智不同. 三明

三論辨諦有於敎不同. 四明三論辨智有長

短不同. 五明三論破緣有內外不同. 六明三

論申破有傍正不同. 七明三論用假有就對

不同. 八明三論有對緣不對緣不同. 九明三

論所對之緣悟有深淺不同. 第十三論師弟

出世久近不同也

第一名立不同者. 小乘諸論凡有三從. 一者

從人立名. 如舍利弗毘曇是也. 二者從法受

名. 如成實等也. 三者從譬受名. 如甘露毘曇

及日出論也. 今此四論. 受名有通別. 所言

通者. 四論幷破斷常. 皆明中道實. 是故四論

通得稱中. 又四論幷爲開道令衆生反迷悟

下	欄

入. 是故四論皆得稱4秤門. 四論皆有偈數.

是故四論幷秤曰百論. 四論皆釋佛意. 是故

四論通名釋5四論也. 通而致別卽有四意. 若

是中論從理實爲名. 若是十二門從言敎受

秤. 若是百論從偈數立名也. 問中論何故從

理實立名. 若從理實立名而秤中者. 何故不

從理實立宗以中爲宗. 答宗是二諦爲申佛

敎. 名是理實欲明二諦所表故. 二諦所表不

二之理. 名之爲中. 故名理實宗. 是二諦此卽

敎理具足. 所以宗名互辨也. 十二門論從敎

立名者. 明行人籍言敎□得入道. 此敎能開

通道. 使行人悟入. 是故從言敎立名也. 是故

中論從理實爲名. 十二門從敎爲秤. 此卽敎

理因緣能所義也. 百論所以從偈數爲名者.

大師擧喩云. 如百健將能破怨敵使人民安

穩國家得全故. 歎此人爲百健將. 提婆亦爾.

以此百偈破九十六種外道怨賊. 使衆生慧

明得開如來正法宣流行世故. 歎此百偈有

能破之功卽名爲百論也. 問百論亦得秤中

不. 答凡有四句. 一者兩捨而非中. 二者中於

而非兩捨. 三者亦中亦兩捨. 四者非中非兩

捨. 一言兩捨而非中者. 卽是百論. 雖復罪禍

兩捨. 不作中名也. 中而非兩捨者. 此卽經中

所辨. 一色一香□皆是中. 未必皆須兩捨也.

亦中亦兩捨者. 卽是中論. 雙捨斷常故名兩

捨也. 亦强名中實. 所以名中也. 非中非兩捨

者. 此有二意. 一者斷常顚倒故非中非兩捨.

二者諸法本性淸淨故非中非兩捨也

第二明三論宗敎不同者. 若是中論以二諦

經數: 一八五五

經名: 三論遊意義

頁數: 一一八

上	欄

爲宗. 若是百論以二智爲宗. 十二門論前後

兩出. 一云同中論以二諦爲宗. 又云以境智

爲宗也. 中論以二諦爲宗者. 諸佛說法常依

二諦. 但龍樹與外人. 同學佛二諦有其得失.

外人學佛二諦. 成斷常生滅來出一異也. 龍

樹了佛二諦不生不滅乃至無來無去. 所以

捨初章卽牒八不. 八不卽是二諦. 是故以二

諦爲宗. 若是百論面折外道. 使1故九十六種

理屈辭窮故. 歎此二智有閑邪顯正之功故.

以二智爲2宗百論宗也

第三明三論辨諦有於敎不同者. 通明三論

辨諦. 卽有於諦及以敎諦. 通而致別. 百論

卽明於諦. 中論卽明敎諦. 所以然者. 於諦卽

淺敎諦卽深. 中論明如來假名空有敎門. 皆

是不生不滅. 若是百論. 卽就二緣而明於兩

諦也. 問於諦敎諦有何異耶. 答敎諦就佛成

諦之言. 於諦卽約兩緣明二實故. 於凡爲實

也. 問經云. 一切世諦若於如來卽是第一義

諦. 此何物. 於諦. 答此諦是因緣於諦也. 同若

爾. 敎諦便不就緣用敎. 何爲於諦. 便無言敎.

那得諦名. 答敎諦非不被緣. 但緣稟此敎. 卽

便悟理故名敎諦也. 於諦亦稟佛敎. 但於恃

作解. 不能博悟故名於諦也

第四明三論用智長短者. 若是中論明實智

方便. 百論卽明實智與權智故. 權智卽短實

智長也. 問何故龍樹用實方便智. 百論用實

與權智. 答提婆面折外道. 一時權巧功用故.

權智卽短也. 中論匡正佛法. 整3里家國非時

用. 是故二智則長. 例如大品淨名二經辨智

中	欄

有長短. 大品卽明實方便智故其用則長. 淨

名則明權實二智其用則短也. 問二經長短

三智與三論長短智云何. 答二經明智通於

破立故. 如大品破有所得. 而廣明因果法門.

淨名破但大但小. 而廣明菩薩不思議用也.

若是三論. 但破洗諸法不明立也. 問佛法大

海無量寶聚. 三論何但用一破一. 而言是佛

法通方論耶. 將舊醫用乳田父食鹽. 答一切

衆生未觀波若以來. □皆依著稟敎成病. 是

故三論. 廣破依著. 廣破衆生病. 衆生病若消

如來正敎自開也. 是故不須別立

第五明三論破緣有內外不同者. 若是中論

與十二門卽破內學. 若是百論卽破外學. 所

以然者. 龍樹出時正法始滅像法始興. 此中

有內病興世故. 大論云. 佛滅後五百歲後有

五百部出興於世. 皆執自見爲是. 他見爲非.

不知佛意. 爲於解脫故聞畢竟空法. 開邪覆

正. 是故菩薩破邪顯正. 所以秤爲破內學也.

問龍樹破內學不但除迷敎之病. 通收取佛

敎者. 提婆破外學亦有收取義不. 答亦有收

義. 如大經文字品云. 一切經書□術皆是佛

說法. 非外道說. 是故亦有收歸內. 又大經云.

輪王出世還收取諸牛. 亦是其事也. 問百論

破外而有收外義者. 中論破內亦有收內義

不. 答亦有此義. 故大論云. 諸論義師自作此

說. 尙不得三藏中意. 肉大乘此破不收也

第六明三論申破傍正不同凡有二種. 一者

就破明傍正. 二者就申明傍正也. 就破明傍

正者. 中論正破內傍破外道. 百論正破外迷

下	欄

傍破內執也. 所以然者. 若外執同內執者. 中

論傍破. 若內執同外執者. 百論卽破也. 就申

明傍正者. 中論正申佛敎傍破外道. 百論正

破外道傍申佛敎. 所以然者. 中論初發始卽

牒八不二諦. 後方破外故. 正申傍破也. 若是

百論初發始卽歸三寶故. 正破傍申也. 十二

門論與中論云何. 答大師有時云. 4兩諸義無

有異. 有時云. 十二門申義爲强破義爲弱. 故

初發卽云說曰. 今當略解摩訶衍義也. 若是

中論初牒八不破外人. 故論文云. 諸法無量.

何故但以此八事破. 故知. 中論正破傍申也

第七明三論用假不同者. 假者四種. 一者因

緣假. 如空有二諦. 二者隨緣假. 如云世者

說有我我亦說世智說無我. 又百論云. 佛隨

衆生意故下中上施戒智. 三者就緣假. 如衆

生執有就心有無從. 衆生執無就心無不得.

此是就緣假也. 四者對緣假. 如說常爲對治

無常說無常爲對治常也. 若是經中及以大

論具足四假. 若是三論唯有二假. 一者就緣

二者對緣. 若中論正因緣假對緣强假5故弱

故. 龍樹就外人覓生滅斷常皆不可得. 若百

論對緣假强就緣假弱故. 外道執一借異. 對

破外道執異借一對破也

第八明三論有對緣不對緣不同者. 若是百

論. 提婆菩薩. 廣集九十六種外道邪師故. 八

方論士. 皆集四衢各建其宗也. 初立無方論

者. 提婆對面折外道. 辨屈邪師也. 若中論. 龍

樹菩薩. 潛惟著筆. 玄收迷情. 以爲折破. 故不

面對外人. 異提婆也. 問何故如此. 答龍樹出

經數: 一八五五

經名: 三論遊意義

頁數: 一一九

上	欄

世如第三佛. 是故傳云. 智慧日以頹斯人再

輝世. 昏寢以久闇此人悟令覺. 又云. 明卽白

月爭輝. 智卽聖人□照故. 外道小乘聞名立

伏. 不敢論義. 所以龍樹面不破也. 但著論破

也. 提婆不爾. 初但隱跡. 爲婆羅門故. 外道諸

師不畏迪之. 故與此交論也. 問提婆面對外

道. 亦有著論以不. 答提婆九十日中. 與外道

論義. 後還閑林. 撰當時之言. 著此百論也

第九明三論所破之緣根有利鈍不同者. 以

衆生根生不同. 今約中百二論. 略開三論種

不同. 有一種根緣. 百論始捨罪福終破空有.

當此言下卽悟無生也. 第二有一種衆生. 卽

是外道. 經聞提婆當時所破之理. 屈申未悟.

後出家稟受佛經. 方始得悟. 是中根人也. 第

三下根人. 外道聞百論所破. 雖復言理俱屈.

而不得悟. 後稟佛經. 亦不得悟. 非但不悟

學於佛經. 更復須迷執邪. 後爲中論所破

方得悟也. 問亦有內道之人雖聞中論所破

不悟. 聞百論破方始悟不. 答亦有此義故. 中

論深聞不解. 百論就情玄略故. 便得悟也

第十明三論師弟不同者. 叡公云. 天竺有十

六大國方八十里. 三百五十年. 有馬鳴菩薩

出世. 令大乘之化. 重啓閻色提. 後五百三十

年. 有龍樹菩薩出世. 扇無相之道. 三啓末俗

也. 八百餘年. 有婆羅門種名曰提婆. 是龍樹

上足弟子. 其1人皆與玄師□照德. 與皆機淨

行故. 令佛法興隆邪道隱塞也. 問中論旣得

秤中. 百論亦得秤中不. 答二論俱得秤中. 問

若俱得秤中更有何異. 答若是中論卽對偏

中	欄

辨中. 若是2中論卽對邪辨中. 所以然者. 中

論迷敎之緣. 學佛二諦不悟二不二. 故成偏

執. 所以今破此偏二故. 明不二之中也. 若是

百論不學佛敎故. 一向邪錯. 破此邪錯以明

中故. 是破邪中也

次第三約釋論中論宗百論明秤中觀論. 今

作離合兩釋也. 前則離解三字. 次則合釋三

字也. 然雖復離釋非是異義. 雖復合釋非是

一義. 所以然者. 正爲學人若聞合釋卽作一

解. 若聞離釋則作異解. 爲此人故. 所以言

雖復離釋非是異義. 雖復合釋非是一義. 例

如人聞波若如佛性法界涅槃便作異解. 若

聞波若卽佛性法界卽是涅槃便作一解. 對

此人故. 明波若佛性法界涅槃雖復合非一.

雖復離非是異也

所言中者. 以實爲義. 亦以五爲義也. 以實爲

義者. 開中叡師云. 以中爲名者. 然其實也.

以正爲義者. 肇公正觀論云. 中卽是正也. 若

以實爲中義者. 卽名爲實相實際. 若以正爲

中義. 卽名正法正性也. 問云何中以實爲義.

答正爲失道之人. 明學皆是虛妄. 對此虛妄

故名中實也. 問何者是失道人. 答通而爲論.

未見佛性. 未觀波若以來. □是虛妄也. 斷常

中行故是失道人也. 別而爲言. 有三種人. 第

一是失佛敎人. 言世諦是有眞諦是無生死

定斷佛果定常. 如此人等. 卽是虛妄也. 第

二自樹之人. 卽是九十六種外道所行所學

皆是也. 邪錯之是虛妄也. 第三卽是任運顚

倒不學佛敎. 亦不自樹邪3侯. 直是隨逐世

下	欄

樂. 任運失道故. 如此三種人. 皆虛妄也. 問今

辨中實正對何人. 答通而爲論. □對三人. 別

而爲言. 正對第一失佛敎人也. 問此失佛敎

人是何時失. 答正法之末像法之始. 稟佛敎

人. 成斷常虛妄. 以成斷常故失中道. 是虛妄

故. 便失實相成邪見故. 卽失正法也. 問何

故失敎人爲虛妄耶. 答彼云. 有生有滅有有

有無. 是故龍樹責外云. 汝若實有生滅實有

有無者. 就汝救之. 便應可得. 今就汝生滅無

從實有無不得. 故知. 汝之所見是無而謂有.

故是虛妄. 是以對此虛妄偏邪故. 明不斷不

常不生不滅則是中道. 以中實故名爲正法.

故淨名云. 觀身實相觀佛亦然. 如此觀者名

爲正觀. 以他觀者名爲邪觀. 故知. 中則是實

實卽是中也. 所言中解不同. 一者外道明中.

二者毘曇人明中. 三者成論人明中. 四者中

假人明中也. 外道明中者. 僧□人言. [&FFFF]#團

非甁非非甁卽是中也. 次衛世師言. 聲不名

大不名小爲中. 勤娑婆言. 光非明非闇爲中.

三師□明中也. 次毘曇人明中者. 彼有事理.

事中者. 如國中滿大王. 不在欲界復離非想.

相離此二邊居在中道也. 理中苦集之理不

斷不常卽是中道也. 次成論人明中者. 彼有

三種中. 一世諦中道卽是不斷不常等也. 二

眞諦中道卽非有非無等也. 三□諦中道卽

非眞非俗也. 次中假人明中者. 如非有非無

爲中. 而有而無爲假. 如此等解. 別須廣破付

在論文也. 今明中略有三種. 一對偏中. 二因

緣中. 三絶待中也. 所言對偏中者. 學佛敎人.

經數: 一八五五

經名: 三論遊意義

頁數: 一二○

上	欄

旣失共旨故. 成斷常偏執. 對此偏執的1申故

言對偏中也. 次言因緣中者. 如假有不得言

有. 不得言不有. 此有卽是中也. 次言絶待中

者. 本對偏故. 所以有中在. 偏旣去中亦不立.

故非偏非中强名中也

所言觀者. 論有廣略二文. 若是廣文則云中

觀論也. 若是略文但言中也. 關中影叡兩師.

具廣略釋二義也. 影師云. 寂此諸道故名爲

中. 問答折徵故秤爲論也. 又云. 觀者直以觀

達於心故名觀. 論宣於口也. 叡師云. 以中爲

名照其實也. 以論爲秤者盡其言也. 但釋中

論不明觀也. 今依廣本明觀義也. 所言觀者

觀照爲義. 龍樹正觀. 照了諸法不斷不常不

生不滅故名爲觀. 有二種. 一生滅觀. 二無

生滅觀也. 生滅觀者. 有惑可滅. 有解可生. 有

聖可取. 有凡可捨故. 生滅取捨之觀也. 無生

滅觀者. 知惑本自不生. 今何所滅. 故了悟諸

法不生不滅故名無生滅觀也. 就此二觀各

有三種. 一名字觀. 二義相觀. 三心行觀也. 名

字觀者. 知一切諸法但名字不內不外亦非

中間不住亦非不住故. 不名悟名字卽是解

脫故言名字觀也. 義相觀者. 旣有其名. 必應

有義. 如眞俗是名非眞非俗. 是義亦得眞俗.

是名眞以實爲義. 俗色虛爲義. 了達此義名

義相觀也. 心如此行名心行觀也

所言論者. 論有二種. 一者小乘二者大乘. 小

乘論亦有二種. 一通論二別論也. 大乘論亦

有二種. 一通二別也. 小乘通論者. 卽是成

實毘曇等二論. 通釋佛三藏敎意故. 成論云.

中	欄

我欲正論三藏中實義也. 小乘別論者. 釋論

云.  有脅比丘造四阿含論也. 此上無也. 大乘

通論者. 中百等三論. 通明佛大乘經意也. 大

乘別論者. 卽是釋論地論波若論別釋經故

也. 問論是何義. 答直名論交言曰論. 又云. 賓

主往復爲論也. 今依關中序云. 論者欲以窮

其源盡其理也. 又言論者. 盡其言也. 他問. 盡

言爲論者. 爲當用言爲論爲當. 用無言爲論

若用言爲論. 2言那得導盡言. 若用無言爲論

者. 復何秤盡言耶. 答導盡言爲論. 那得用言

爲論. 若無言何得盡. 是故賓主. 交言爲欲盡

言以爲論也. 若不交言. 言何3由盡也. 問云.

交言爲欲盡言. 答論主之難擬無不□. 外人

無不屈. 外人若不屈. 卽斷常不盡擬. 若不□

戱論不消. 戱論不息則中不生. 斷常不盡觀

則不發中. 若不生則佛性不現. 波若不顯. 今

斷常息. 所以中生觀發. 中生觀發故佛性現

波4□顯. 是故以盡言爲論也. 問但盡邪言爲

盡. 5爲盡正言6□盡耶. 答一往爲論. 但盡邪

言. 二往爲論. 邪言旣盡正言亦息. 問論主旣

言那得盡言. 答論主爲論盡言. 是故言也. 如

大論云. 執事比丘擧手唱言衆皆寂靜. 此是

以聲遮聲. 非心聲也. 今以言盡言. 非立言

也

次合釋三字者. 以爲二意. 以中對觀. 卽是境

智之名. 以觀對中. 卽是智境觀. 卽是境智. 以

境是中實故生觀. 便是正觀. 以觀正故. 所以

境卽是中. 故中發於觀觀發於中也. 所言中

發觀者. 由諸法不生不滅無來無去. 是故能

下	欄

發菩薩正觀. 故理乘云. 十二因緣. 不生不滅

非因非果故能生觀者. 猶如胡○能發熱病

是中發於觀義也. 觀發中者. 以觀正故. 能了

達諸法皆無生滅. 是觀發於中也. 以觀對論

爲行說者. 觀論卽是如行而說. 論觀卽是如

說而行. 如行而說. 卽是說我所行. 如說而行.

卽是行我所說. 說我所行故名爲中論也. 行

我所說故名中觀也. 問此中觀論三字通別

云何. 答通而爲論. 三字皆中皆觀皆論也. 所

言三字皆中者. 中旣不生不滅. 觀亦不生不

滅. 故卽是中. 中卽所行不生不滅. 觀卽能行

不生不滅. 中卽所照不生不滅. 觀卽能照不

生不滅. 論卽是能論不生不滅. 所論不生不

滅. 旣是中能論不生不滅. 亦是中也. 三字皆

觀者. 中卽是義相觀. 觀卽是心行觀. 論卽是

名字觀7□故三字名觀也. 三字皆論者. 論則

是能論故. 能論旣是所論. 中觀亦是也

第四無方問答也

問經中二諦論中二諦. 經中中道論中中道

同異云何. 答通而爲論更無異也. 論中二諦

旣卽論中二諦也. 經中二諦亦卽是經中二

諦也. 通而致別. 經中所辨. 則前假後中. 論中

所辨. 卽前中後假也. 所以然者. 經中前明二

諦敎□. 說此二諦爲表不二. 如說空有爲俗

有空爲眞. 空有爲俗. 有不自有. 有卽是假. 有

空爲眞. 空不自空. 空卽是假. 故此空有旣是

假名. 因此空有之假. 表非空二有不二中. 是

經中前假後中. 故因假得中. 因敎悟理也. 若

是論中則前中後假. 將執敎之緣聞有卽住